JMTพุ่ง200% ‘บิวตี้อนันดา’ ได้ฤกษ์ขายหุ้น
&#8220;เจเอ็มทีฯ&#8221; เทรดวันแรกชนซิลลิง ผู้ถือหุ้นฟาดกำไร 200% บิวตี้ฯอนันดาฯ เคาะราคาไอพีโอ 8 บาท และ 4.20 บาท
28 พ.ย. 2555

“เจเอ็มทีฯ” เทรดวันแรกชนซิลลิง ผู้ถือหุ้นฟาดกำไร 200% บิวตี้ฯอนันดาฯ เคาะราคาไอพีโอ 8 บาท และ 4.20 บาท
หุ้นบริษัท เจ เอ็ม ที เน็ทเวอร์ค เซอร์วิสเซ็ส (JMT) เข้าซื้อขายในตลาดหลักทรัพย์แห่งประเทศไทย (ตลท.) วันแรก ราคาชนเพดานสูงสุด (ซิลลิง) ทันที ตั้งแต่เปิดตลาดที่ 12 บาท หลังจากนั้นอ่อนตัวลงแตะ 10.60 บาท ก่อนเด้งกลับไปปิดซิลลิงสนิทที่ 12 บาท เพิ่มขึ้น 8 บาท หรือ 200% จากราคาจองที่ 4 บาท นับเป็นหุ้นที่เสนอขายให้ประชาชนครั้งแรก (ไอพีโอ) ตัวที่ 2 ของปีนี้ ที่ราคาปิดวันแรกเพิ่มสูงถึง 200% ต่อจากบริษัท โปรเจค แพลนนิ่ง เซอร์วิส (PPS)
นายปิยะ พงษ์อัชฌา ประธานเจ้าหน้าที่บริหาร JMT กล่าวว่า สาเหตุที่ราคาหุ้นบริษัทปรับตัวเพิ่มขึ้นมาก น่าจะมาจากพื้นฐานที่แข็งแกร่งและผลประกอบการที่เติบโตต่อเนื่อง โดยปีหน้าบริษัทยังตั้งเป้ารายได้เติบโต 1315% และกำไรสุทธิเพิ่มขึ้น 30%
ด้านบริษัท บิวตี้ คอมมูนิตี้ (BEAUTY) กำหนดราคาไอพีโอจำนวน 80 ล้านหุ้น ที่ราคาหุ้นละ 8 บาท คิดเป็นสัดส่วนราคาต่อกำไรต่อหุ้น (พี/อี) 16.25 เท่า มีส่วนลดจาก พี/อี ของบริษัท คาร์มาร์ท (KAMART) ที่ทำธุรกิจใกล้เคียงกัน 48.92% และมีส่วนลด 8.98% จาก พี/อี ของตลาดหลักทรัพย์ฯ โดยเปิดให้จองซื้อวันที่ 29-30 พ.ย. และ 3 ธ.ค.นี้ และจะเข้าซื้อขายวันแรก 12 ธ.ค.นี้ 
บริษัท อนันดา ดีเวลลอปเม้นท์ (ANAN) กำหนดราคาขายไอพีโอที่ 4.20 บาท คิดเป็น พี/อี 8.5 เท่า อ้างอิงจากผลประกอบการของ ANAN ในช่วง 12 เดือนข้างหน้า โดยบริษัทจะขายหุ้นจำนวน 1,333 ล้านหุ้น ระหว่างวันที่ 2830 พ.ย.นี้ แบ่งเป็นขายให้รายย่อย 25% นักลงทุนสถาบัน 75% และจะเข้าซื้อขายวันแรก 7 ธ.ค.นี้